Lontoon autopommit 2007

Lontoon keskustasta löydettiin 29. kesäkuuta 2007 kaksi autopommia. Ensimmäinen räjähteillä lastattu auto löytyi läheltä Tiger Tiger -yökerhoa Haymarket-kadulta varhain aamuyöllä. Toinen autoista löytyi alkujaan vain muutamia tunteja myöhemmin läheltä Trafalgar Squarea Cockspur Streetilta, mutta se hinattiin toisaalle, sillä se oli väärin pysäköity. Räjähteet purettiin ja tehtiin vaarattomiksi. Autopommi-iskut epäonnistuivat ja kukaan ei loukkaantunut. Kumpikin autoista oli lastattu bensiinillä, nauloilla ja kaasusäiliöillä. Scotland Yardin mukaan löytyneillä autopommeilla on selvä yhteys keskenään.YLE

Seuraavana päivänä 30. kesäkuuta 2007 tapahtui autopommihyökkäys Glasgow'n kansainväliselle lentoasemalle.

Kahdeksan ihmistä on pidätetty epäiltynä iskuista. Seitsemän uskotaan olevan lääkäreitä tai lääketieteen opiskelijoita ja yksi on entinen laboratorioteknikko. Kaikilla pidätetyistä on yhteyksiä Britannian julkiseen terveydenhuoltoon NHS:ään.BBC 3. heinäkuuta 2007

 (UTC+1)Tapahtumien kulku 29. kesäkuuta 2007 01:25 Varhain aamuyöllä ambulanssiryhmä sai hälytyksen Tiger Tiger -yökerholle hoitamaan sairasta ihmistä. Ambulanssiryhmä huomaa yökerhon vieressä olevasta vihreästä metallivärisestä Mercedes-autosta tulevan bensiinihöyryjä. Osa silminnäkijöistä kertoi auton törmänneen roskasäiliöihin ja kuljettajan paenneen paikalta. 02:00 Poliisi tyhjentää alueen ja pommiryhmä tutkii ajoneuvon. 02:30 Sininen Mercedes 280E löydetään väärin pysäköitynä Cockspur Streetilta, läheltä Trafalgar Squarea. Auto ei sijaitse kovin kaukana ensimmäisen auton löytöpaikalta. 03:30 Väärin pysäköity sininen Mercedes hinataan Park Lanelle. Poliisi purkaa vihreän Mercedeksen räjähteet. 04:00 Silminnäkijät kertovat poliisin ottaneen vihreästä Mercedeksesta bensiinikanistereita. 10:00Vastavalittu pääministeri Gordon Brown kertoo Britannian olevan vakavan, jatkuvan uhan alla ja kehottaa kansalaisia olemaan varuillaan. 10:25 Vihreä Mercedes kuljetetaan pois Haymarket-kadulta ja viedään tarkemmin tutkittavaksi. 10:30 Hallituksen hätätilajaosto pitää kokouksen. 14:30Park Lane suljetaan ja poliisi alkaa tutkia sinistä Mercedesta. Tie avataan viiden tunnin kuluttua sulkemisesta. 17:00Poliisi tyhjentää Fleet Streetin saatuaan kolmannen pommihälytyksen.18:00Hälytys osoittautui vääräksi ja Fleet Street avataan uudelleen. 20:45Poliisi vahvistaa toisenkin auton olleen lastatun räjähdemateriaaleilla. Kumpikin autoista oli lastattu nauloilla, bensiinillä ja kaasusäiliöillä.

Ensimmäinen pommiauto

Ajoneuvon sisällä kerrotaan olleen 60 litraa bensiiniä, kaasusäiliöitä ja nauloja.

Toinen pommiauto

Toinen kotikutoinen pommiviritelmä löydettiin sinisestä Mercedes-Benz 280E -autosta. Viranomaiset uskovat, että auto pysäköitiin samoihin aikoihin kuin ensimmäinenkin. Auto oli väärin pysäköitynä Cockspur Streetilla ja se sai pysäköintisakon 02:30. Noin kello 03:30 auto kuljetettiin Park Lanen autovarikolle. Henkilökunta hälytti myöhemmin viranomaiset paikalle kuultuaan ensimmäisestä autopommista ja haistettuaan bensiinin käryn hinatusta autosta.

Pidätykset

30. kesäkuuta: kaksi miestä pidätettiin Glasgow'n lentoasemalla epäonnistuneen terminaaliin kohdistuneen autopommihyökkäyksen jälkeen. Iskuun osallistunut irakilaislääkäri Bilal Abdullah otettiin terminaalilla kiinni ja toinen iskijä intialainen insinööri Khalid Ahmed vietiin sairaalaan hänen saatuaan vakavia palovammoja 
30. kesäkuuta: 26-vuotias Saudi-Arabiassa syntynyt, Jordaniassa kasvanut palestiinalainen lääkäri Mohammed Asha ja hänen puolisonsa 27-vuotias Marwah Dana Asha pidätettiin
30. kesäkuuta–1. heinäkuuta: 26-vuotias intialainen lääkäri Sabeel Ahmed pidätettiin Liverpoolissa
1. heinäkuuta: 28-vuotias mies ja 25-vuotias mies pidätettiin Paisleyssa
2. heinäkuuta: 27-vuotias intialainen lääkäri Mohammed Haneef otettiin kiinni Australiassa ja toinen lääkäri vietiin kuulusteluihin
3. heinäkuuta: kuulusteluihin viety lääkäri vapautettiin Australiassa

Lähteet

Autopommit 2007
Luokka:Vuoden 2007 terrori-iskut